# **J E G Y Z Ő K Ö N Y V**

**Készült**: Litér Község Önkormányzata Képviselő-testületének **2019. május 28-án 18.35 órai** kezdettel megtartott nyilvános üléséről.

**Az ülés helye:** Községháza tanácsterem

**Jelen vannak:** Szedlák Attila polgármester

Kondics István alpolgármester

Auerbach János képviselő

Heffler Gáborné képviselő

Lukáts Gábor Ákos képviselő

Varga Mihály képviselő

Bencze Éva jegyző

Némethyné Brand Júlia pénzügyi vezető

Sárdi Jánosné ig.vez.főtan.

Lugossy Zsuzsa művelődésszervező

Petres Dezsőné könyvtáros

Fekete Tamás Települési Értéktár Bizottság elnöke

Kiss Mária könyvvizsgáló

###### 

###### 

Szedlák Attila polgárm

ester

Tisztelettel köszöntöm a képviselő-testület tagjait, és a meghívottakat. Megállapítom, hogy a képviselő-testület határozatképes, a megválasztott 7 képviselőkből 6 fő megjelent.

Bódi János képviselő úr igazolt távolmaradást jelentett be.

A jegyzőkönyv vezetésére Sárdi Jánosné köztisztviselőt, a jegyzőkönyv hitelesítésére Auerbach János képviselő urat, és Heffler Gáborné képviselő asszonyt kérem fel.

Kérem, plusz napirendi pontként felvenni „A Királyszentistván központú, 21-04552-1-004-01-04 MEKH kóddal rendelkező 65. sorszámú Litér szennyvízelvezető és -tisztító víziközmű rendszer 2019. december 31-éig esedékes vagyonértékelése” tárgyú napirendi pontot, vegyes ügyekbe pedig a „Litér-Szentkirályszabadja kerékpáros út A/4 szakasz forgalom korlátozása” tárgyú napirendi pontot.

Továbbá kérem, hogy a felsorolásnak megfelelően a napirendi pontok tárgyalásának sorrendjét elfogadni szíveskedjenek. Kérem, hogy a kiküldött meghívó 15. pontjában szereplő Dózsa György utca 37. szám alatti ingatlan pályáztatásának kiértékelése tárgyú napirendi pontot, miután önkormányzati vagyont érint, zárt ülés keretein belül tárgyaljuk.

Tájékoztatom a Képviselő-testületet, hogy az Mötv 46. § (2) bekezdés c.) pontja alapján zárt ülést rendelhet el a vagyonával való rendelkezés esetén, továbbá az általa kiírt pályázat feltételeink meghatározásakor, a pályázat tárgyalásakor, ha a nyilvános tárgyalás az önkormányzat vagy más érintett üzleti érdekét sértené.

Az üzleti érdek vizsgálata kapcsán az üzleti titok fogalmából kell kiindulni, melyet a 2013. évi V. törvény A Polgári Törvénykönyv 2:47 §-a határozza meg.

*Üzleti titok a gazdasági tevékenységhez kapcsolódó minden nem közismert vagy az érintett gazdasági tevékenységet végző személyek számára nem könnyen hozzáférhető olyan tény, tájékoztatás, egyéb adat és az azokból készült összeállítás, amelynek illetéktelenek által történő megszerzése, hasznosítása, másokkal való közlése vagy nyilvánosságra hozatala a jogosult jogos pénzügyi, gazdasági vagy piaci érdekét sértené vagy veszélyeztetné, feltéve, hogy a titok megőrzésével kapcsolatban a vele jogszerűen rendelkező jogosultat felróhatóság nem terheli.*

Megkérem a Képviselő-testületet, hogy kézfeltartással szavazzon, aki az Mötv 46. § (2) bekezdés c.) pontja alapján elrendelt zárt üléssel egyetért.

*A képviselő-testület 6 igen szavazattal egyetért.*

**Litér Község Önkormányzat Képviselő-testületének**

**55/2019. (V.28.) Lkt. határozata**

Litér Község Önkormányzatának képviselő-testülete arról döntött, hogy a Dózsa György utca 37. szám alatti ingatlan pályáztatásának kiértékelése tárgyú napirendi pontot, az Mötv 46. § (2) bekezdés c.) pontja alapján a nyilvános ülés lezárását követően zárt ülésen tárgyalja.

Határidő: azonnal

Felelős: Szedlák Attila polgármester

Megkérdezem a képviselő-testületet, hogy a módosított napirendi ponttokkal kapcsolatosan van-e valakinek hozzászólása észrevétele, javaslata? Amennyiben nincs, kérem a képviselő-testületet kézfeltartással, szavazzon, aki a módosított napirendi pontokkal egyetért.

*A képviselő-testület 6 igen szavazattal egyetért.*

#### N A P I R E N D I J A V A S L A T

**1.) XIX. Mogyorósi Napok rendezvény**

*Előadó: Szedlák Attila polgármester*

**2.) Tájékoztató a 2018. évi KSZR szolgáltatásokról**

*Előadó: Szedlák Attila polgármester*

**3.) Települési Értéktár Bizottság beszámolója**

*Előadó: Fekete Tamás elnök*

**4.) Litér Önkormányzatának 2018. évi zárszámadása**

Könyvvizsgálói jelentés

Litér Önkormányzat

Litéri Közös Önkormányzati Hivatal

*Előadó: Szedlák Attila polgármester, Bencze Éva jegyző*

**5.) Balatonalmádi Család – és Gyermekjóléti Központ és Szociális Szolgálat beszámolója**

*Előadó: Sajtos Ildikó Intézményvezető*

**6.) Beszámoló a Bendola Családsegítő és Gyermekjóléti Szolgálat tevekénységéről**

*Előadó: Szalai Attila szakmai vezető*

**7.) Beszámoló a Gyermekjóléti és Gyermekvédelmi feladatok ellátásáról**

*Előadó: Bencze Éva jegyző*

**8.) Szociális Szolgáltatásfejlesztési Koncepció felülvizsgálata**

*Előadó: Szedlák Attila polgármester*

**9.)****Beszámoló a Litéri Közös Önkormányzati Hivatal 2018. évi munkájáról**

*Előadó: Bencze Éva jegyző*

**10.) Veszprém-Balaton 2023. Zrt Működős Részvénytársaság – részvényadásvételi szerződés**

*Előadó: Szedlák Attila polgármester*

**11.) Belső ellenőrzési jelentés 2018. évről**

*Előadó: Bencze Éva jegyző*

**12.) 2019. évi Költségvetés módosítás**

**Litér Község Önkormányzat**

**Litéri Közös Önkormányzati Hivatal**

*Előadó: Szedlák Attila polgármester*

**13.) Önkormányzati feladatellátást szolgáló fejlesztések támogatása – Litéri Közös Önkormányzati Hivatal felújítása**

*Előadó: Szedlák Attila polgármester*

**14.) Litér, Dózsa György utca 24/B. számú szociális bérlakás felújítása**

*Előadó: Szedlák Attila polgármester*

**15.) Pedagógus napi jutalom**

*Előadó: Szedlák Attila polgármester*

**16.) Önkormányzat tulajdonában levő Kenderesi út forgalom szabályozása**

*Előadó: Szedlák Attila polgármester*

**17.) Balaton Classic vetaránautók Litéren**

*Előadó: Szedlák Attila polgármester*

**18.) A Királyszentistván központú, 21-04552-1-004-01-04 MEKH kóddal rendelkező 65. sorszámú Litér szennyvízelvezető és -tisztító víziközmű rendszer 2019. december 31-éig esedékes vagyonértékelése**

*Előadó: Bencze Éva jegyző*

**19.) Vegyes ügyek**

**Litér-Szentkirályszabadja kerékpáros út A/4 szakasz forgalom korlátozása**

#### N a p i r e n d t á r g y a l á s a

**1.) XIX. Mogyorósi Napok rendezvény**

*Előadó: Szedlák Attila polgármester*

Szedlák Attila polgármester

Szeretettel köszöntöm körünkben megjelent Lugossy Zsuzsa művelődésszervezőt.

Lugossy Zsuzsa művelődésszervező

Köszönöm a meghívást. Folyamatosan tartom a kapcsolatot a képviselő-testület tagjaival, így talán mindenki rendelkezik naprakész információkkal a rendezvényt illetően. Az időjárás előrejelzést folyamatosan figyeljük, némi aggodalomra ad okot. Gondolkodni kellene az esőhelyszínről is.

Szedlák Attila polgármester

Ahogy nézem, sajnos arra az időpontra záport jeleznek. Meg kell vizsgálni az esetleges esőhelyszín lehetőségét. Az Ertl Pálné Művelődési Házban az energiaellátás nem megfelelő, gondolkodni kellene az esetleges megoldásokon. Szeretném jelezni, hogy további kiadások merültek fel, amelyek a rendezvény hangulatát emelik. 6 db babzsákot szeretnénk megvásárolni, melyre előirányzatot szükséges biztosítani, természetesen ezeket majd a későbbiek folyamán is fel tudjuk használni más rendezvényen.

Lugossy Zsuzsa művelődésszervező

Szükséges lenne még kordont beszerezni. Szerettem volna, ha az utcafestés megvalósul, de Zircen a diákok már nem vállalták el, mert több helyszínen közreműködnek. Ha esetleg valakinek van ötlete, szívesen várom a javaslatokat. Vélhetően a kisérő programok tekintetében felmerülhetnek még újabb kiesebb költségek. A Varjas büfé fog kitelepülni, kértem őket, hogy ne sátorral települjenek ki, hanem a rendezvény arculatához illeszkedve egy faházzal. Még ez sem tisztázódott, honnan lehetne beszerezni.

Szedlák Attila polgármester

Tudnunk kell, hogy ez a program egy 5,5 M Ft-os rendezvény, mely színvonalas és tartalmas. Reméljük, hogy a településen élők közül sokan eljönnek majd, és mindenki megtalálja a maga és családja számára azt a programot, mely kikapcsolódást, szórakozást nyújt.

Megkérdezem, van -e kérdés, hozzászólás?

Mivel kérdés, hozzászólás nincs, ezért kérem Önöket, kézfeltartással jelezze, aki egyetért 6 db babzsák megvásárlásával bruttó 162.000, -Ft összegben, a 2019. évi tartalék terhére?

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**56/2019.(V.28.) LKt. határozata**

Litér Község Önkormányzatának Képviselő-testülete támogatja 6 db kültéri babzsák megvásárlását, bruttó 162.000, -Ft összegben, a 2019. évi tartaléka terhére.

Felelős: Szedlák Attila Polgármester

Határidő: azonnal

**2.) Tájékoztató a 2018. évi KSZR szolgáltatásokról**

*(Írásos előterjesztés a jegyzőkönyv mellékletét képezi.)*

*Előadó: Szedlák Attila polgármester*

Szedlák Attila polgármester:

A Humán Értékek Bizottsága megtárgyalta a napirendi pontot, felkérem Auerbach János bizottsági elnököt, ismertesse döntésüket.

Auerbach János Humán Értékek Bizottság elnöke:

A bizottság megtárgyalta az előterjesztést, és azt elfogadásra javasolja.

Szedlák Attila polgármester:

Szeretettel köszöntöm Petres Dezsőné Marikát, könyvtárosunkat, és megköszönöm, hogy elfogadta meghívásunkat. Megkérdezem, hogy a megküldött írásos tájékoztatót szeretné-e szóban kiegészíteni?

Petres Dezsőné könyvtáros:

Köszönöm a meghívást, és pár gondolattal kiegészíteném a beszámolót. Néhány adatot szeretnék ismertetni. 2018. évben településünkön 88 fő beiratkozott könyvtártagunk volt. A tavalyi évben csaknem 600 db könyv került selejtezésre. Ez igen nagy munka volt, jó lenne folytatni. Nagy segítséget jelentene, ha esetlegesen az iskolai közösségi szolgálatban részt vevő diákok ebben közreműködnének. Nagyon sokan ajándékoznak könyveket, folyóiratokat a könyvtár számára, hagyatékból, vagy költözés során. Támogatóink is vannak, akik pénzadománnyal kívánják támogatni könyvtárunkat. Kevés a polcunk, és kicsi a hely. Szükséges lenne beszerezni egy nyitott polcot, amely kb. 130 cm magas, 3-4 polcos. Ezt el lehetne helyezni az előtérben, és olyan könyvek kerülnének rá fel, melyek nem szerepelnek a kölcsönzési listán. Ezeket el lehetne vinni, nem szükséges visszahozni, de esetleg cserélgetni is lehetne. Szeretném még elmondani, hogy az internet szolgáltatás akadozottan működik, jó lenne ennek érekében tenni valamit, Az idősekkel nagyon jó a kapcsolat, akik nem tudnak betegségük miatt személyesen eljönni, nekik a gondozók viszik az olvasni valót. Évente több alkalommal rendezvényeket tartunk, melyek elsősorban irodalmi összeállítások. Itt a látogatottság 40 fő körül van. Amennyiben sikerül ismertebb személyt, előadót meghívnunk, a látogatók száma is megnő. Összességében elmondhatom, a könyvtárellátási szolgáltatóval jó a kapcsolat, feladataim ellátásában segítséget nyújtanak.

Szedlák Attila polgármester:

Szeretném megköszönni a tájékoztató kiegészítés. Az internet szoláltatás terén felvesszük a kapcsolatot rendszergazdánkkal, és megvizsgáltatjuk, mi lehet a hiba oka.

Van-e kérdés, hozzászólás? Amennyiben nincs, kérem, kézfeltartással szavazzon, aki egyetért a tájékoztatóval.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**57/2019. (V.28.) Lkt. határozata**

Litér Község Önkormányzatának Képviselő-testülete úgy határozott, hogy a Litér településen 2018. évben végzett Könyvtári Szolgáltatásokról szóló tájékoztatót elfogadja.

Felelős: Szedlák Attila Polgármester

Határidő: azonnal

**3.) Települési Értéktár Bizottság beszámolója**

*Előadó: Fekete Tamás elnök*

Szedlák Attila polgármester

Köszöntöm körünkben megjelent Fekete Tamás elnök urat. Megkérdezem, hogy a megküldött, 2018. évi munkájukról szóló írásos beszámolójukat szeretné-e szóban kiegészíteni?

Fekete Tamás Litéri Települési Értéktár Bizottság Elnöke

A beszámolóval kapcsolatosan kiegészíteni valóm nincs. Várom a kérdéseket, javaslatokat. Az idei évben is folytatjuk munkánkat. Szeretnénk megtartani azokat a kezdeményezéseket, amelyek korábban már a település életében nagyobb számú érdeklődőt megmozgatott.

Szedlák Attila polgármester

A Humán Értékek Bizottsága megtárgyalta a napirendi pontot, felkérem Auerbach János bizottsági elnököt, ismertesse döntésüket.

Auerbach János Humán Értékek Bizottság elnöke

A bizottság megtárgyalta a beszámolót, és azt elfogadásra javasolja. A bizottsági ülésen elhangzott, hogy a lakosság körében milyen sikeres volt a tavaly elindított nemzetőr túrának. Ha jók az információim, az idén már csaknem 100 fő vett részt a túrán, Királyszentistván és Sóly település lakóival együtt.

Szedlák Attila polgármester

Szeretném megköszönni a tájékoztató kiegészítés. Itt szeretném megjegyezni, hogy elmaradt a tavaszra tervezett Papvásári túra, de bízom benne, hogy sikerül egy közös időpontot találnunk, és még az idei évben felkeressük Litér határának K-i részén, külön tagban lévő Papvásárhegyet. A falunak temploma is volt, falmaradványait felhasználva építették a présházat.

Fekete Tamás Litéri Települési Értéktár Bizottság Elnöke

Természetesen, felvettem a kapcsolatot ebben az ügyben Rainer Pál történésszel, akivel majd egyeztethetünk, ha találunk megfelelő időpontot.

Szedlák Attila polgármester

Megkérdezem, van -e további kérdés, hozzászólás?

Mivel kérdés, hozzászólás nincs, ezért kérem Önöket, kézfeltartással jelezze, aki elfogadja a Litéri települési értéktár 2018. évi munkájáról szóló beszámolót.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**58/2019.(V.28.) LKt. határozata**

Litér Község Önkormányzatának Képviselő-testülete elfogadta a Litéri települési értéktár Bizottság beszámolóját, mely a bizottság 2018. évi munkáról szólt.

Felelős: Szedlák Attila Polgármester

Határidő: azonnal

**4.) Litér Önkormányzatának 2018. évi zárszámadása**

Könyvvizsgálói jelentés

Litér Önkormányzat

Litéri Közös Önkormányzati Hivatal

*Előadó: Szedlák Attila polgármester, Bencze Éva jegyző*

Szedlák Attila polgármester

A független könyvvizsgálói jelentést minden képviselő-társam megkapta. Szeretettel üdvözlöm körünkben Kiss Mária könyvvizsgáló asszonyt, át is adom a szót.

Kiss Mária könyvvizsgáló

Az írásos jelentésem nem kívánom kiegészíteni, viszont szeretném megköszönni a pénzügyi kollégák precíz, megbízható munkáját. Mint az a beszámolómból is kiderül, a költségvetési beszámoló megbízható és valós képet ad az önkormányzat 2018. évi költségvetésének teljesítéséről, a 2018. december 31-én fennálló vagyoni és pénzügyi helyzetéről, továbbá az ezen időponttal végződő költségvetési évre vonatkozó jövedelmi helyzetéről. Természetesen amennyiben kérdés merülne fel, szívesen válaszolok.

***Litér Önkormányzat***

Szedlák Attila polgármester

Tájékoztatom a képviselő-testületet, hogy Litér Község Önkormányzata 706.339.552 ezer Ft bevételi, és 328.498.932 ezer Ft kiadási főösszeggel zárta le a tavalyi évet. A működési bevételek és működési kiadások megfelelően alakultak.

A Pénzügyi Gazdasági és Településfejlesztési Bizottság tárgyalt a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi, Gazdasági és Településfejlesztési Bizottság tárgyalta Litér Község Önkormányzat, valamint a Litéri Közös Önkormányzati Hivatal 2018. évi zárszámadását, és az összevont konszolidált rendelettel együtt elfogadásra javasolja a képviselő-testület fele

Szedlák Attila polgármester

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki Litér Község Önkormányzat 2018. évi költségvetésének végrehajtásáról szóló határozati javaslattal egyetért.

*A képviselő-testület 6 igen szavazattal egyetért.*

# **Litér Község Képviselő-testületének**

# **59/2019. (V.28.) LKt. határozata**

**Litér Község Önkormányzata 2018. évi költségvetésének végrehajtásáról**

Litér Község Önkormányzatának Képviselő-testülete Litér Község Önkormányzata 2018. évi költségvetésének végrehajtásáról az alábbi határozatot hozza:

A képviselő-testület Litér Község Önkormányzata 2018. évi költségvetésének összes **bevételét 706.339.552 forintban** jóváhagyja. (2. sz. melléklet)

A képviselő-testület Litér Község Önkormányzata 2018. évi költségvetésének összes **kiadását 328.498.932 forintban** jóváhagyja. (3. sz. melléklet)

A bevételeket és kiadásokat kiemelt rovatok szerint az 1. melléklet tartalmazza.

A képviselő-testület a 2018. évi összes kiadásból:

a) személyi juttatásokra 28.024.222 Ft

b) munkaadókat terhelő járulékra 5.516.000 Ft

c) dologi kiadásokra 72.877.346 Ft

d) ellátottak pénzbeli juttatásaira 3.852.835 Ft

e) egyéb működési célú kiadásokra 114.346.087 Ft

f) beruházási kiadásokra 23.975.503 Ft

g) felújításokra 5.453.344 Ft

h) egyéb felhalmozási célú kiadásokra 0 Ft

i) finanszírozási kiadásokra 74.453.595 Ft

kifizetését jóváhagyja.

Litér Község Önkormányzat tartalékait a 4. melléklet mutatja be. A felhalmozási kiadások alakulását az 5. melléklet részletezi.

A 2018.évi pénzforgalom alakulását a 6. melléklet tartalmazza, az Önkormányzat 2018. december 31-i pénzkészlete 357.025.794 Ft.

Litér Község Önkormányzata 2018. évi egyszerűsített mérlegét a 7. melléklet tartalmazza. Litér Község Önkormányzatának Képviselő-testülete a mérleg főösszegét 2.172.350.724 Ft-ban hagyja jóvá.

A maradvány kimutatását a 8. melléklet, az eredmény kimutatást a 9. melléklet tartalmazza. A 10. mellékletben kerül bemutatásra az EU projektek kiadásai és bevételei.

Litér Község Önkormányzata a tárgyévi költségvetésben nem tervezett és nem is vett igénybe adósságot keletkeztetett ügyletet (11. melléklet).

Litér Község Önkormányzatánál foglalkoztatott engedélyezett létszám 18 fő, melyből 5fő közfoglalkoztatott. (12. melléklet)

***Litéri Közös Önkormányzati Hivatal***

Szedlák Attila polgármester:

A Litéri Közös Önkormányzati Hivatal 2018. évi költségvetése összes bevételét 70.224.289 ezer Ft-ban, kiadási főösszegét 66.781.241 ezer Ft-ban állapította meg.

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki a Litéri Közös Önkormányzati Hivatal 2018. évi költségvetése végrehajtásáról szóló határozati javaslattal egyetért.

*A képviselő-testület 6 igen szavazattal egyetért.*

**Litér Község Képviselő-testületének**

**60/2019. (V.28.) Lkt. határozata**

**A Litéri Közös Önkormányzati Hivatal 2018. évi költségvetés végrehajtásáról**

A 4/2013. (I.11.) Korm.rendelet 5.§ (1) bekezdése értelmében a helyi önkormányzat és a társulás éves költségvetési beszámolót készít. Az államháztartásról szóló 2011. évi CXCV. Törvény 91.§ (1) bekezdése, valamint az államháztartás számviteléről szóló 4/2013. (I. 11.) Korm. rendelet 5.§ (1) bekezdése értelmében a helyi önkormányzat és a társulás a tárgyévi költségvetésének végrehajtására vonatkozó zárszámadási rendeletét a jegyző készíti elő úgy, hogy az a képviselő-testület elé terjesztést követő harminc napon belül, de legkésőbb a költségvetési évet követő ötödik hónap utolsó napjáig hatályba lépjen.

Litér Község Önkormányzat Képviselő-testülete (a továbbiakban: Képviselő-testület) a Litéri Közös Önkormányzati Hivatal (a továbbiakban: Hivatal) 2018. évi gazdálkodásáról a következő határozatot hozza.

1. A Képviselő-testület a Hivatal költségvetésének kiemelt kiadási és bevételi előirányzatonkénti teljesítését az 1. melléklet szerint jóváhagyja.

2. A Képviselő-testület a Hivatali költségvetés 2018. évi összes bevételét 70.224.289 Ft-ban jóváhagyja. A bevételek részletezését a 2. melléklet tartalmazza.

3. A Képviselő-testület a Hivatal költségvetésének 2018. évi kiadási főösszegét 66.781.241 Ft-ban jóváhagyja. A kiadások részletezését a 3. melléklet tartalmazza. A felhalmozási kiadásokat a 4. melléklet mutatja be.

A Képviselő-testület a (3) bekezdés szerinti összes kiadásból:

Működési célú kiadásra: 66.781.241 forint

Ebből:

a) személyi jellegű kiadásokra 49.659.092 forint

b) munkaadókat terhelő járulékra 10.117.000 forint

c) dologi és egyéb folyó kiadások 5.212.479 forint

d) ellátottak pénzbeli juttatásaira 0 forint

e) egyéb működési célú kiadásra 0 forint

Felhalmozási célú kiadásra: 1.792.670 forint

Ebből:

a) beruházásra 1.792.670 forint

b) felújításra 0 forint

c) egyéb felhalmozási célú kiadásra 0 forint

kifizetését jóváhagyja.

4. A felhalmozási kiadásokat a 4. melléklet tartalmazza.

5. A Hivatal 2018. évi pénzforgalom alakulását az 5. melléklet tartalmazza.

6. A Hivatal 2018. évi Egyszerűsített Mérlegét a 6. melléklet tartalmazza. A Képviselő-testület a Hivatal 2018. évi mérleg főösszegét 5.424.012 Ft-ban állapítja meg.

7. A Képviselő-testület a Hivatal maradványát a 8. melléklet alapján 3.442.819 Ft-ban hagyja jóvá.

8. A Hivatal 2018. évi eredmény kimutatását a 8. melléklet tartalmazza, a mérleg szerinti eredmény 2.773.204 Ft.

9. A Hivatalnak a 9. melléklet szerint 2018. évben EU Projektjei nem voltak. A 2018. évi létszámadatokat a 10. sz. melléklet mutatja be. A Hivatal adósságot keletkeztető ügyletet a 11. melléklet szerint nem kötött.

Határidő: azonnal

Felelős: Szedlák Attila polgármester

Szedlák Attila polgármester

A 2018. évi konszolidált rendelettel kapcsolatosan, van-e kérdés, hozzászólás? Amennyiben nincs, kérem, kézfeltartással szavazzon, aki a rendelettel egyetért.

*A képviselő-testület 6 igen szavazattal egyetért.*

**Litér Község Önkormányzat Képviselő-testületének**

**5/2019. (V.31.) önkormányzati rendelete**

**a 2018. évi költségvetés végrehajtásáról**

*(Rendelet szövege a jegyzőkönyv mellékletét képezi.)*

**5.) Balatonalmádi Család – és Gyermekjóléti Központ és Szociális Szolgálat beszámolója**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

Sajtos Ildikó intézményvezető asszony elfogadta meghívásunkat. Miután az egyeztetés még korábban történt, az ülés új időpontjáról szóló értesítés pedig nem jutott el hozzá, így a mai napon korábban érkezett. Erre az időpontra viszont már egyéb hivatalos elfoglaltsága van, így megköszöntem, hogy eljött, és amennyiben bármilyen kérdés merül fel a beszámolóval kapcsolatban, úgy keresni fogjuk őt.

A Humán Értékek Bizottsága megtárgyalta a napirendi pontot, felkérem Auerbach János bizottsági elnököt, ismertesse döntésüket.

Auerbach János Humán Értékek Bizottság elnöke

A bizottság megtárgyalta a beszámolót, és azt elfogadásra javasolja.

Szedlák Attila polgármester

Megkérdezem, van -e kérdés, hozzászólás?

Mivel kérdés, hozzászólás nincs, ezért kérem Önöket, kézfeltartással jelezze, aki egyetért Balatonalmádi Család és Gyermekjóléti Központ és Szociális Szolgálat 2018. évi beszámolójával.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**61/2019.(V.28.) LKt. határozata**

Litér Község Önkormányzatának Képviselő-testülete elfogadta a Balatonalmádi Család és Gyermekjóléti Központ és Szociális Szolgálat komplex beszámolóját, mely a 2018. évben Litéren végzett gyermekjóléti és személyes gondoskodást nyújtó tevékenységről szól.

Felelős: Szedlák Attila Polgármester

Határidő: azonnal

**6.) Beszámoló a Bendola Családsegítő és Gyermekjóléti Szolgálat tevekénységéről**

*(Írásos előterjesztés a jegyzőkönyv mellékletét képezi.)*

Szedlák Attila polgármester

A Humán Értékek Bizottsága megtárgyalta a napirendi pontot, felkérem Auerbach János bizottsági elnököt, ismertesse döntésüket.

Auerbach János Humán Értékek Bizottság elnöke

A bizottság megtárgyalta a beszámolót, és azt elfogadásra javasolja. Az ülésen jelen volt Szalai Attila szakmai vezető is.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag?

Mivel kérdés, hozzászólás nincs, ezért kérem Önöket, kézfeltartással jelezze, aki egyetért Balatonalmádi Család és Gyermekjóléti Központ és Szociális Szolgálat 2017. évi beszámolójával.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**62/2019.(V.28.) LKt. határozata**

Litér Község Önkormányzatának Képviselő-testülete elfogadta a Bendola Humán Szolgáltató gyermekjóléti feladatainak ellátásáról szóló, 2018. évi beszámolóját.

Felelős: Szedlák Attila Polgármester

Határidő: azonnal

**7.) Beszámoló a Gyermekjóléti és Gyermekvédelmi feladatok ellátásáról**

*Előadó: Bencze Éva jegyző*

*(Írásos előterjesztés a jegyzőkönyv mellékletét képezi.)*

Szedlák Attila polgármester

A Humán Értékek Bizottsága megtárgyalta a napirendi pontot, felkérem Auerbach János bizottsági elnököt, ismertesse döntésüket.

Auerbach János Humán Értékek Bizottság elnöke

A bizottság megtárgyalta a beszámolót, és azt elfogadásra javasolja.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag? Jegyző asszony kívánja-e kiegészíteni a beszámolót?

Bencze Éva jegyző

Nem kívánom kiegészíteni.

Szedlák Attila polgármester

Miután kérdés, észrevétel nincs, ezért kérem Önöket, kézfeltartással jelezze, aki egyetért a beszámoló elfogadásával.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**63/2019.(V.28) LKt. határozata**

Litér Község Önkormányzatának Képviselő-testülete megvitatás után elfogadta a gyermekjóléti és gyermekvédelmi feladatok ellátásáról szóló 2018. évi beszámolót.

Felelős: Bencze Éva jegyző

Határidő: azonnal

**8.) Szociális Szolgáltatásfejlesztési Koncepció felülvizsgálata**

*Előadó: Szedlák Attila polgármester*

Szedlák Attila polgármester

A helyi Szociális Szolgáltatástervezési koncepció készítését törvény szabályozza. A koncepciót két évente szükséges felülvizsgálni. A Szociális Kerekasztal és a Humán Értékek Bizottsága is tárgyalta az előterjesztést. A tervezet mindkét fórumon pozitív elbírálást kapott. Azt gondolom, a koncepció a törvényi szabályozáson túl megfelel Önkormányzatunk saját elvárásainknak is, hiszen a benne megfogalmazott jövőképpel, alapelvekkel, és célokkal azonosulni tudunk. A szolgáltatásfejlesztési koncepció tartalmazza a jelenlegi helyzetet, és abból kiindulva a következő öt évre rögzíti azokat az irányokat, elveket és intézkedéseket, amelyek biztosítják a helyi szociális ellátórendszer fenntarthatóságát és kiszámíthatóságát. A Humán Értékek Bizottsága megtárgyalta a napirendi pontot. Kérem Auerbach János bizottsági elnök urat, ismertesse döntésüket.

Auerbach János Humán Értékek Bizottság elnöke

A bizottság megtárgyalta Litér Község Önkormányzatának szociális szolgáltatási feladataira vonatkozó Szolgáltatástervezési koncepciót, és azt elfogadásra javasolja.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag?

Miután kérdés, észrevétel nincs, ezért kérem Önöket, kézfeltartással jelezze, aki egyetért a beszámoló elfogadásával.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**64/2019.(V.28) LKt. határozata**

Litér Község Önkormányzatának Képviselő-testülete megvitatás után elfogadta Litér Község Önkormányzatának szociális szolgáltatási feladataira vonatkozó Szolgáltatástervezési koncepciót.

A koncepció következő felülvizsgálatának ideje: 2021. május.

Felelős: Szedlák Attila polgármester

Határidő: azonnal

**9.)****Beszámoló a Litéri Közös Önkormányzati Hivatal 2018. évi munkájáról**

*Előadó: Bencze Éva jegyző*

*(Írásos előterjesztés a jegyzőkönyv mellékletét képezi.)*

Szedlák Attila polgármester

Kérdezem Bencze Éva jegyző asszonyt, kívánja-e a beszámolót kiegészíteni?

Bencze Éva jegyző

Annyit szeretnék tájékoztatásul elmondani, hogy Királyszentistván Község Önkormányzata Képviselő-testületi ülésén megtárgyalta a beszámolót, és azt elfogadta. Mint azt valamennyien tudják, a Hivatalból tavaly egy fő kollégánk nyugdíjazásra került. A megüresedett álláshelyet még nem töltöttük be, így a most lezajlott választás elég nagy terhet rótt a dolgozókra, de igyekszünk minden feladatunkat maximálisan ellátni.

Szedlák Attila polgármester

Megkérdezem, van -e kérdés, hozzászólás a napirendi pontra vonatkozólag?

Miután kérdés, észrevétel nincs, ezért kérem Önöket, kézfeltartással jelezze, aki egyetért a beszámoló elfogadásával.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**65/2019.(V.28) LKt. határozata**

Litér Község Önkormányzatának Képviselő-testülete megvitatás után elfogadta a Litéri Közös Önkormányzati Hivatal 2018. évi munkájáról szóló tájékoztatót.

Felelős: Bencze Éva jegyző

Határidő: azonnal

**10.) Veszprém-Balaton 2023. Zrt Működős Részvénytársaság – részvényadásvételi szerződés**

*Előadó: Szedlák Attila polgármester*

Szedlák Attila polgármester

A napirendi pont tárgyalásakor két dologról szükséges dönteni. Mint tudjuk, korábban Lukáts Gábor képviselő társunkat delegáltuk a Felügyelő Bizottságba. Miután Veszprém város elnyerte az Európa Kulturális Fővárosa 2023 címet, tovább folytatódott a Veszprém-Balaton 2023 Zrt. átalakítása, a tulajdonosi arányok módosítása, aszerint, hogy hogy a pályázatot finanszírozó Veszprém MJV Önkormányzata többségi befolyást szerezhessen a tulajdonosi körben. Ennek következményeként a Felügyelő Bizottság tagjait vissza kívánják hívni, és új tagokat kívánnak választani.

Először arról kellene dönteni, hogy Lukáts Gábor Ákos visszahívása megtörténjen.

Megkérdezem, van -e kérdés, hozzászólás a napirendi pontra vonatkozólag?

Miután kérdés, észrevétel nincs, ezért kérem Önöket, kézfeltartással jelezze, aki egyetért a Lukáts Gábor Ákos visszahívásával.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**66/2019.(V.28) LKt. határozata**

Litér Község Önkormányzatának Képviselő-testülete egyetért Lukáts Gábor Ákos képviselő, mint a Veszprém-Balaton 2023 Zártkörűen Működő Részvénytársaság Felügyelő Bizottsági tagjának visszahívásával.

Felelős: Szedlák Attila polgármester

Határidő: azonnal

Szedlák Attila polgármester

Veszprém Megyei Jogú Város Önkormányzata az elmúlt időszakban több tulajdonossal egyeztetett a részvények adásvétele és a tulajdonosi pozíciók tárgyában. Az adásvételi szerződések megkötése azért szükséges, mert Veszprém MJV Önkormányzata további állami támogatásokra számít az EKF program végrehajtásához kapcsolódóan és ezek megfelelő felhasználása érdekében többségi, 51%-ot meghaladó tulajdonosi részt kell szerezzen a programot végrehajtó gazdasági társaságban.

A Veszprém-Balaton 2023 Zrt. Igazgatósága a soron következő, május végi ülésén tárgyal többek között a litéri részvények adásvételéről.

Önkormányzatunk 6 db egyenként 50.000, - Ft névértékű névre szóló törzsrészvény, valamint  
4 db egyenként 50.000, - Ft névértékű névre szóló szavazatelsőbbséget biztosító részvény tulajdonosa. Ez 500.000, -Ft, ekkora összegért kívánják megvásárolni.

A Pénzügyi Gazdasági és Településfejlesztési Bizottság tárgyalt a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke:

A Pénzügyi, Gazdasági és Településfejlesztési Bizottság tárgyalta a részvények eladásáról szóló szerződéstervezetet, és támogatja 500.000, -Ft összegben az értékesítést.

Szedlák Attila polgármester

Van-e kérdés, hozzászólás a napirendi pontra vonatkozólag? Amennyiben nincs, kérem, kézfeltartással szavazzon, aki egytért azzal, hogy Litér Község Önkormányzata 500.000, -Ft összegben értékesítse részvényeit, a Veszprém Megyei Jogú Város Önkormányzata részére. 2018. évi költségvetésének végrehajtásáról szóló határozati javaslattal egyetért.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**67/2019.(V.28) LKt. határozata**

Litér Község Önkormányzatának Képviselő-testülete megtárgyalta a Veszprém-Balaton 2023 Zrt-t érintő részvényeladási szerződés jóváhagyását és az alábbi döntést hozta:

Litér Község Önkormányzata Képviselő-testülete jóváhagyja a Veszprém-Balaton 2023 Zrt (székhely: 8200 Veszprém, Óváros tér 9., cégjegyzékszám: 19-10-500277) által kibocsátott és a Litér Község Önkormányzata tulajdonában álló részvények -

6 db egyenként 50.000, - Ft névértékű névre szóló törzsrészvény, valamint 4 db egyenként 50.000, - Ft névértékű névre szóló szavazatelsőbbséget biztosító részvény - értékesítését a Veszprém Megyei Jogú Város Önkormányzata részére, 500.000, -Ft, azaz ötszázezer forint vételi áron.

Képviselő-testület felhatalmazza a polgármestert az adásvételi szerződést aláírásával.

Határidő: 2019. május 31.

Felelős: Szedlák Attila polgármester

**11.) Belső ellenőrzési jelentés 2018. évről**

*Előadó: Bencze Éva jegyző*

*(Írásos előterjesztés a jegyzőkönyv mellékletét képezi.)*

Szedlák Attila polgármester

A belső ellenőrzésre az Önkormányzat 2018. évi Belső ellenőrzési terve alapján került sor.

2018. évben még az új, államháztartási számviteli szoftverre, azaz az ASP rendszerre történő áttérésből származó problémák kezelése továbbra is többletfeladatot rótt a dolgozók számára.

A Pénzügyi Gazdasági és Településfejlesztési Bizottság is tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság elfogadásra javasolja Litér Község Önkormányzata Képviselő-testülete felé a 2018. évi belső ellenőrzési jelentést.

Bencze Éva jegyző

Szeretném tájékoztatni a megjelenteket, hogy a Magyar Államkincstár a tavalyi évben átfogó ellenőrzést végzett, melyre vonatkozóan az intézkedési terv elkészült. Jelenleg az utóellenőrzés zajlik.

Szedlák Attila polgármester

Van-e további kérdés, hozzászólás a napirendi pontra vonatkozóan? Amennyiben nincs, kérem, kézfeltartással szavazzon, aki a 2018. évi Belső ellenőrzési jelentéssel egyetért.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**68/2019.(V.28.) LKt. határozata**

Litér Község Önkormányzata Képviselő-testülete testülete a 2018. évi belső ellenőrzési jelentést jóváhagyja.

Határidő: azonnali

Felelős: Szedlák Attila polgármester

**12.) 2019. évi Költségvetés módosítás**

**Litér Község Önkormányzat**

**Litéri Közös Önkormányzati Hivatal**

*Előadó: Szedlák Attila polgármester*

***Litér Község Önkormányzat***

Szedlák Attila polgármester

Először Litér Község Önkormányzatát érintő módosításokról kellene döntenünk. Azt mindannyian tudjuk, hogy a módosítások mögött már azok a döntések szerepelnek, melyekről a Képviselő-testület korábban határozott.

A Pénzügyi Gazdasági és Településfejlesztési Bizottság is tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság elfogadásra javasolja Litér Község Önkormányzata 2019. évi költségvetés módosítását, valamint a rendelet tervezetet.

Szedlák Attila polgármester

Van-e kérdés, hozzászólás a napirendi pontra vonatkozóan? Amennyiben nincs, kérem, kézfeltartással szavazzon, aki Litér Község Önkormányzat 2019. évi költségvetésének módosításáról szóló határozatával egyetért.

*A képviselő-testület 6 igen szavazattal egyetért.*

**Litér Község Önkormányzatának Képviselő-testületének**

**69/2019. (V.28.) LKt. határozata**

**a Litér Község Önkormányzat 2019. évi költségvetéséről**

Litér Község Önkormányzatának Képviselő-testülete Litér Község Önkormányzat 2019. évi költségvetésének módosításáról az alábbi határozatot hozza.

**A költségvetés bevételei és kiadásai**

1.) A képviselő-testület Litér Község Önkormányzat 2019. évi költségvetését **778.729.542** Ft bevételi és kiadási főösszegben határozza meg.

2.) A bevételi főösszeg forrásonkénti megoszlását az 1. számú melléklet, a bevételek szervezetenkénti bontását a 2. számú melléklet tartalmazza.

3.) A kiadási főösszeg kiemelt előirányzatonkénti bemutatását a 3. számú melléklet, a kiadások szervezetenkénti bontását a 4. számú melléklet tartalmazza.

4.) A képviselő-testület Litér Község Önkormányzat **778.729.542** Ft 2019. évi költségvetésének kiadási és bevételi főösszegén belül:

**Működési kiadásokat 271.272.955 Ft-ban**

- személyi jellegű kiadásokat 27.813.236 Ft-ban

- munkaadókat terhelő járulékokat 5.790.174 Ft-ban

- dologi és egyéb folyó jellegű kiadásokat 101.799.592 Ft-ban

- helyi önkormányzatok előző évi elszámolását 321.360 Ft-ban

- támogatásértékű mük. kiad. államházt. belül 123.869.063 Ft-ban

- működési c. kölcsön államházt. kívül 0 Ft-ban

- egyéb támogatások (szociálpolitikai ellátások) 3.043.000 Ft-ban

- pénzeszközátadás államháztartáson kívülre 8.636.530 Ft-ban

**Felhalmozási kiadásokat 339.437.203 Ft-ban**

- beruházási kiadásokat 296.000.020 Ft-ban

- felújítási kiadásokat 43.437.183 Ft-ban

- felhalmozási támogatások 0 Ft-ban

**Finanszírozási kiadásokat 139.949.314 Ft-ban**

- államháztartáson b. megelőlegezés visszafizetése 5.937.203 Ft-ban

- központi, irányítószervi támogatás 59.072.111 Ft-ban

- belföldi értékpapírok kiadásai 74.940.000 Ft-ban

**A tartalékot (6. számú melléklet) 28.070.070 Ft-ban**

**Működési bevételeket 304.360.784 Ft-ban**

- állami támogatást 165.470.165 Ft-ban

- egyéb működési célú támogatás államházt.belül 32.204.320 Ft-ban

- intézményi működési bevételt 14.486.299 Ft-ban

- működési célú átvett pénzeszközt 0 Ft-ban

- közhatalmi bevételeket 92.200.000 Ft-ban

**Felhalmozási bevételeket 20.960.125 Ft-ban**

- felhalmozási célú támogatásokat 20.795.000 Ft-ban

- felhalmozási bevételeket 0 Ft-ban

- felhalmozási célú átvett pénzeszközöket 165.125 Ft-ban

**Finanszírozási bevételeket: 453.408.633 Ft-ban**

- belföldi értékpapírok bevételeit 74.940.000 Ft-ban

- előző évi maradvány igénybevételt 377.840.620 Ft-ban

-államháztartáson belüli megelőlegezések 628.013 Ft-ban

állapítja meg.

5.) Az önkormányzat felhalmozási kiadásait részletesen az 5. melléklet mutatja.

6.) Az önkormányzat tartalékait a 6. melléklet tartalmazza.

7.) Az önkormányzat költségvetési mérlegét közgazdasági tagolásban a 7/A. és 7/B. melléklet tartalmazza.

8.) Az önkormányzat létszámadatait a 8. melléklet tartalmazza.

9.) A költségvetés végrehajtásának szabályait Litér Község Önkormányzatának költségvetési rendelete tartalmazza.

Felelős: Szedlák Attila polgármester

Határidő: folyamatos

***Litéri Közös Önkormányzati Hivatal***

Szedlák Attila polgármester

Másodiként a Litéri Közös Önkormányzati Hivatal 2019. évi költségvetését érintő módosításairól kellene döntenünk

A Pénzügyi Gazdasági és Településfejlesztési Bizottság is tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság elfogadásra javasolja a Litéri Közös Önkormányzati Hivatal 2019. évi költségvetés módosítását.

Szedlák Attila polgármester

Van-e kérdés, hozzászólás a napirendi pontra vonatkozóan? Amennyiben nincs, kérem, kézfeltartással szavazzon, aki az előterjesztéssel egyetért.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**70/2019.(V. 28.) LKt. határozata**

**a Litéri Közös Önkormányzati Hivatal 2019. évi költségvetéséről**

Litér Község Önkormányzatának Képviselő-testülete a Litéri Közös Önkormányzati Hivatal 2018. évi költségvetésének I. módosításáról az alábbi határozatot hozza.

**A költségvetés bevételei és kiadásai**

1.) A képviselő-testület a Litéri Közös Önkormányzati Hivatal 2019. évi költségvetését **63.798.352 Ft** bevételi és kiadási főösszegre módosítja.

2.) A bevételi főösszeg megoszlását az 1. számú melléklet tartalmazza.

3.) A kiadási főösszeg előirányzatonkénti bemutatását a 2. számú melléklet tartalmazza. A felhalmozási kiadásokat a 3. melléklet tartalmazza.

4.) A költségvetési mérleget közgazdasági tagolásban a 4/A. és 4/B. melléklet tartalmazza.

5.) A Hivatal létszámadatait az 5. melléklet mutatja be.

6.) A képviselő-testület a Litéri Közös Önkormányzati Hivatal **63.798.352** ezer Ft évi költségvetésének kiadási és bevételi főösszegén belül:

**Működési kiadásokat 62.257.842 Ft-ban**

- személyi jellegű kiadásokat 44.609.000 Ft-ban

- munkaadókat terhelő járulékokat 8.914.114 Ft-ban

- dologi kiadásokat 8.734.728Ft-ban

**Felhalmozási kiadásokat 1.540.510 Ft-ban**

- beruházási kiadásokat 1.540.510 Ft-ban

- felújítási kiadásokat 0 Ft-ban

**Működési bevételeket 1.283.422 Ft-ban**

**-**működési támogatások államházt. belülről 1.105.122 Ft-ban

-működési bevételek 178.300 Ft-ban

**Finanszírozási bevételeket 62.514.930 Ft-ban**

- központi irányítószervi támogatást 59.072.111 Ft-ban

- pénzmaradvány felhasználást 3.442.819 Ft-ban

állapítja meg.

**költségvetési létszámkeretét 2019. 05. . 10 főben**

állapítja meg.

7.) A költségvetés végrehajtásának szabályait Litér és Királyszentistván Önkormányzatok költségvetési rendelete tartalmazza.

Felelős: Bencze Éva jegyző

Határidő: folyamatos

Szedlák Attila polgármester

Kérem, kézfeltartással szavazzon, aki Litér Község Önkormányzat 2019. évi költségvetési rendeletének módosításával egyetért.

*A képviselő-testület 6 igen szavazattal egyetért.*

**Litér Község** **Önkormányzat Képviselő-testületének**

**6/2019. (V.31.) önkormányzati rendelete**

**az Önkormányzat 2019. évi költségvetését megállapító**

**2/2019. (III.04.) önkormányzati rendeletének módosításáról**

*(Rendelet a jegyzőkönyv mellékletét képezi.)*

**13.) Önkormányzati feladatellátást szolgáló fejlesztések támogatása – Litéri Közös Önkormányzati Hivatal felújítása**

*Előadó: Szedlák Attila polgármester*

Szedlák Attila polgármester

A helyi önkormányzatokért felelős miniszter az államháztartásért felelős miniszter egyetértésével pályázatot hirdet a Magyarország 2019. évi központi költségvetéséről szóló 2018. évi L. törvény 3. melléklet II. 2. pont a), b) és c) pontok szerint.

A pályázati alcélok közül a közös önkormányzati hivatal székhelyének infrastrukturális fejlesztése, felújítása céllal kívánjuk benyújtani pályázatunkat.

A támogatás mértékénél figyelembe veszik az egy lakosra jutó adóerő-képességet, ennek megfelelően Litér esetében a támogatás maximális mértéke a fejlesztési költség 85%-a. A maximálisan igényelhető támogatási összeg 30.000.000, -Ft, plusz 15%-os önrész biztosítása szükséges. A pályázat benyújtási határideje 2019. május 31.

A felújítás két szakaszban zajlana. Azért kettőben, mert ha egyben történne, önkormányzatunknak nagy önrészt kellene biztosítani. Várjuk, hogy megnyíljon a Magyar Falu Program pályázat is, és itt próbálkoznánk pályázni a második szakaszra is. Jelen esetben a homlokzati hőszigetelésre, és a homlokzati nyílászárók cseréjére nyújtanánk be pályázatunkat. A nyílászárók tekintetében fa nyílászárókat szeretnénk, azért is, hogy az épület megőrizze jelenlegi arculatát. Ennek a felújításnak az árajánlata bruttó: 34.683.037, -Ft.

A Pénzügyi Gazdasági és Településfejlesztési Bizottság tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság támogatja a pályázat benyújtását.

Szedlák Attila polgármester

Van-e kérdés, hozzászólás a napirendi pontra vonatkozóan?

Auerbach János képviselő

Az épület 20 éve készült, szükséges már egy átfogó felújítás.

Varga Mihály képviselő

Egyetért a fa nyílászárók beépítésével. Az épület így illeszkedik a környezetébe.

Szedlák Attila polgármester

Van-e további kérdés, hozzászólás a napirendi pontra vonatkozóan? Amennyiben nincs, kérem, kézfeltartással szavazzon, aki az előterjesztéssel egyetért.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**71/2019. (V.28.) Lkt. Határozata**

Litér Község Önkormányzata Képviselő-testülete egyetért pályázat benyújtásával a Magyarország 2019. évi központi költségvetéséről szóló 2018. évi L. törvény 3. melléklet II. 2. pont a), b) és c) pontok szerint, a Litéri Közös Önkormányzati Hivatal székhelyének - 8196 Litér, Álmos utca 37., 56/1 hrsz.- infrastrukturális fejlesztése, felújítása céllal.

A megvalósítás teljes költsége bruttó 34.683.037, -Ft. Litér Község Önkormányzata a pályázathoz szükséges 15%-os önrészt, azaz 5.202.456, -Ft összeget biztosít a 2019. évi költségvetése terhére.

Határidő: 2019. május 31.

Felelős: Szedlák Attila polgármester

**14.) Litér, Dózsa György utca 24/B. számú szociális bérlakás felújítása**

*Előadó: Szedlák Attila polgármester*

Szedlák Attila polgármester

Korábban már döntöttünk a Litér, Dózsa György utca 24/B. sz. alatti önkormányzati tulajdonú szociális bérlakás bérbeadásáról. A bérlő kijelölése megtörtént, viszont a lakás átvételekor megállapítást nyert, hogy ahhoz, hogy a lakás beköltözhető legyen, szükségessé a felújítása.

Az árajánlatok bekérése, a minimum javítandó területek felmérésével az alábbiak alapján megtörtént. Három árajánlat érkezett Hivatalunkhoz:

Bartha János egyéni vállalkozó bruttó összköltséggel 1 340 162 Ft ajánlatot adott, plusz a laminált parkettaára bruttó 229 991,-Ft így összesen 1 570 153 Ft.

ZÉMAN 08 Kft bruttó összköltséggel 1 784 328 forint összegben adott be ajánlatot, míg

Enyedi Zsolt egyéni vállalkozó bruttó 1 911 352 Ft összegben.

A Pénzügyi Gazdasági és Településfejlesztési Bizottság is tárgyalta a napirendi pontot, kérem a bizottság elnökét, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság megtárgyalta az előterjesztést, és Bartha János egyéni vállalkozóval javasolja a felújítást elvégeztetni.

Szedlák Attila polgármester

Várom a napirendi ponthoz kapcsolódó javaslatokat, észrevételeket.

Bencze Éva jegyző

Szeretném elmondani, hogy a bérlakás felmérése megtörtént. Megvizsgáltuk, hogy egy nagyobb volumenű felújítás mekkora költség lenne, majd megvizsgáltattuk, hogy azok a felújítások, amelyek a beköltözéshez feltétlenül szükségesek lennének, mennyibe kerülnének. Végül a kisebb felújításhoz megtörtént felmérés alapján kértük be ajánlatainkat. Mindannyian tudjuk, hogy az ingatlant, mint önkormányzati szociális bérlakás, 2022. júniusáig vagyunk kötelesek fenntartani. A Képviselő-testület majd ezt az időpontot követően eldöntheti, hogy mit tervez az ingatlan jövőjével kapcsolatban.

Szedlák Attila polgármester

Van-e kérdés, hozzászólás a napirendi pontra vonatkozóan? Amennyiben nincs, kérem, kézfeltartással szavazzon, aki az előterjesztéssel egyetért.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**72/2019.(V.28.) LKt. határozata**

Litér Község Önkormányzata Képviselő-testülete testülete arról határozott, hogy a Litér, Dózsa György utca 24/B. sz. alatti önkormányzati szociális bérlakás felújítását Bartha János egyéni vállalkozóval kívánja elvégeztetni, összesen bruttó 1.570.153, -Ft összegben. A felújítás fedezetét a 2019. évi költségvetése tartalékából kívánja biztosítani.

Képviselő-testület megbízza a polgármestert a vállalkozóval történő szerződés megkötésével.

Határidő: azonnali

Felelős: Szedlák Attila polgármester

**15.) Pedagógusnapi jutalom**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

A pedagógusnap alkalmából a közterheket figyelembe véve 851.480, - Ft ténylegesen kifizethető jutalomban kívánjuk részesíteni a Csivitelő Óvoda és Bölcsőde dolgozóit, Széchenyi Pihenőkártyára történő utalással. A dolgozói létszáma 28 fő.

A dolgozók napi szinten lelkiismeretes, odaadó munkát végeznek. Az elkövetkezendő időszakban ismét több munkájuk lesz, hiszen átadásra kerül az új bölcsődei épület, így a költözködés többel feladattal fog járni. A jutalomkeret felosztásáról az intézményvezető döntsön.

A Pénzügyi Gazdasági és Településfejlesztési Bizottság megtárgyalta a napirendi pontot, felkérem a bizottság elnökét, ismertesse javaslatukat.

Lukáts Gábor Ákos Pénzügyi Gazdasági és Településfejlesztési bizottság elnöke

A Pénzügyi Gazdasági és Településfejlesztési Bizottság elfogadásra javasolja a Képviselő-testület fele a Csivitelő Óvoda és Bölcsőde részére a közterheket figyelembe véve 851.480, -Ft keretösszeg erejéig a pedagógus napi jutalom kifizetését.

Szedlák Attila polgármester

Megkérdezem, van-e valakinek kérdése, hozzászólása a napirendi pontra vonatkozólag?

Mivel kérdés, hozzászólás nincs, kérem, kézfeltartással szavazzon, aki a Csivitelő Óvoda és Bölcsőde dolgozói részére a közterheket figyelembe véve 851.480, - Ft keretösszeg erejéig történő támogatással egyetért.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**73/2019.(V.28.) LKt. határozata**

Litér Község Önkormányzatának Képviselő-testülete Pedagógusnap

alkalmából a Csivitelő Óvoda és Bölcsőde dolgozóinak a közterheket

figyelembe véve 851.480, - Ft keretösszeg erejéig jutalmazást nyújt, a tárgyévi tartaléka terhére.

A Képviselő-testület megbízza Litér Község polgármesterét a szükséges intézkedések megtételére.

Határidő: folyamatos

Felelős: Szedlák Attila polgármester

**16.) Önkormányzat tulajdonában levő Kenderesi út forgalom szabályozása**

*Előadó: Szedlák Attila polgármester*

Szedlák Attila polgármester

Mindannyian látjuk, hogy településünk közigazgatási területén, a Kenderesi úton a TLC Kft. megkezdte a nemzetgazdasági szempontból kiemelt jelentőségű beruházásnak nyilvánított üzemcsarnok létesítésének kivitelezési munkáit.

A beruházás során a 017-es helyrajzi számú Kenderesi út ipari úttá történő fejlesztése is szükségessé válik, amelyre a Királyszentistván és Litér településeket összekötő kerékpárút építési projekttel párhuzamosan kerül sor. Tekintettel a megnövekvő teherforgalomra, összhangban a kerékpárút és ipari út fejlesztés építés terveivel, javaslom, hogy a biztonságos közlekedés érdekében az alábbi Kresz-táblák kerüljenek kihelyezésre, visszavonásig történő időtartammal: „Sebességkorlátozás 30 km/h”, „Egyéb veszély” tábla „Építési terület” kiegészítő táblával ellátva jelzi, hogy az úton építkezéssel járó megnövekedett tehergépjármű forgalomra kell számítani. Folyamatban van az egyeztetés az úton áthaladó menetrend-szerinti járatok útvonalának módosítására vonatkozóan is.

Kondics István alpolgármester

Azt azért javasolnám megvizsgálni, hogy a tulajdonosok bejutását a mezőgazdasági területekre.

Bencze Éva jegyző

Várhatóan szeptemberben elindul a kerékpárprojekt, akkor az egész út lezárásra kerül. Természetesen ezt a kérdést addigra körül kell járni.

Szedlák Attila polgármester

Van-e kérdés, hozzászólás a napirendi pontra vonatkozóan? Amennyiben nincs, kérem, kézfeltartással szavazzon, aki az előterjesztéssel egyetért.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**74/2019.(V.28.) LKt. határozata**

Litér Község Önkormányzata Képviselő-testülete testülete arról

határozott, hogy a 017-es hrsz-ú, Kenderesi úton, tekintettel a megnövekvő teherforgalomra, összhangban a kerékpárút és ipari út fejlesztés építés terveivel, a biztonságos közlekedés érdekében az alábbi Kresz-táblák kerüljenek kihelyezésre, visszavonásig történő időtartammal: „Sebességkorlátozás 30 km/h”, „Egyéb veszély” tábla „Építési terület” kiegészítő táblával ellátva. Megbízza a polgármestert a vállalkozóval történő szerződés megkötésével.

Határidő: azonnali

Felelős: Szedlák Attila polgármester

**17.) Balaton Classic Veteránautó verseny Litéren**

*Előadó: Szedlák Attila polgármester*

*(Írásos előterjesztés a jegyzőkönyv mellékletét képezi.)*

Szedlák Attila polgármester

Az idén 12. alkalommal kerül megrendezésre a Balaton Classic nemzetközi vetaránautó verseny. A szervező a versennyel kapcsolatosan támogatási kérelemmel kereste fel Litér Község Önkormányzatát az előző évek gyakorlatához hasonlóan.

A verseny 2019. június első hétvégéjén kerül megrendezésre, a prológ útvonala 19.30 – 21.00 óra közötti időpontban kerül Litérre.

A Pénzügyi Gazdasági és Településfejlesztési Bizottság tárgyalta az előterjesztést, kéri elnök urat, ismertesse a bizottság javaslatát.

Lukáts Gábor Ákos Pénzügyi Gazdasági és Településfejlesztési Bizottság elnöke

A Pénzügyi Gazdasági és Településfejlesztési Bizottság a Balaton Classic által megrendezett Oldtimer Szuperkupa megrendezéséhez 50 000 Ft-os támogatást javasol elfogadásra a képviselő-testület fele.

Szedlák Attila polgármester

Megkérdezem, van - e kérdés, hozzászólás a napirendi pontra vonatkozólag?

Miután nincs kérdés, hozzászólás, ezért kérem Önöket, kézfeltartással jelezze, aki egyetért azzal, hogy önkormányzatunk 50 000 Ft támogatást nyújtson a Balaton Classic nemzetközi veteránautó verseny megrendezéséhez.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**75/2019. (V.28.) Lkt. határozata**

Litér Község Önkormányzatának Képviselő-testülete arról határozott, hogy a 2019. május 31-én (pénteken) este a településen megrendezendő Oldtimer Szuperkupa futam anyagi támogatására bruttó 50.000, - Ft összeget biztosít.

A többségében az 1960-as, ’70-es évekből származó autó vezetője és navigátora a litéri Közpark lábánál található parkolóban történő pecsételést követően Litér település utcáin végighaladva teszik maradandóvá az esemény Litér lakosai számára.

A Képviselő-testület megbízza Litér Község polgármesterét az anyagi támogatás átadásával kapcsolatos szükséges intézkedések megtételére.

Határidő: azonnal

Felelős: Szedlák Attila polgármester

**18.) A Királyszentistván központú, 21-04552-1-004-01-04 MEKH kóddal rendelkező 65. sorszámú Litér szennyvízelvezető és -tisztító víziközmű rendszer 2019. december 31-éig esedékes vagyonértékelése**

*(Írásos előterjesztés a jegyzőkönyv mellékletét képezi.)*

*Előadó: Bencze Éva jegyző*

Bencze Éva jegyző

Litér Község Önkormányzata Együttműködési megállapodást kötött a Bakonykarszt Zrt-vel 2015. december 31-i határidejű kötelező vagyonértékelés feladatainak elvégzésére. Az Országgyűlés a víziközművek vagyonértékelésének határidejét 2019. december 31.-ében állapította meg. A képviselő-testület élve a határidő módosítás lehetőségével, a 115/2015. (IX.22.) Lkt. határozatában visszavonta az Együttműködési megállapodást.

A 121/2018. (IX.27.) Lkt. határozata értelmében az önkormányzat megbízást adott a Bakonykarszt Zrt. részére a vagyonértékelési eljárás lefolytatására.

A Nemzeti Fejlesztési Programiroda tájékoztató levelében kifejtette, hogy a folyamatban lévő KEHOP pályázati projekt által fejlesztéssel érintett szennyvízelvezetési agglomeráció minden településénél – a sikeres műszaki átadás-átvételt követően- az érintett víziközmű vagyonelemeire kiterjedően elkészíti a közművagyon értékelési szakvéleményeket.

Fentiek alapján a Bakonykarszt Zrt. tájékoztatta önkormányzatunkat, hogy a vagyonértékelés nem határidőben történő elvégzésére szankciót nem alkalmaz. Mind szakmai, mind gazdaságossági szempontból célszerűnek tartja, hogy az érintett víziközmű vagyonértékelése, a KEHOP keretében történjen meg. 2019. június 11-ig kéri az önkormányzat egyértelmű nyilatkozatát, hogy az önkormányzat kéri-e elvégezni a víziközmű vagyonértékelését az eredeti megbízás alapján.

A Bakonykarszt Zrt. véleménye alapján javasoljuk, hogy a képviselő-testület vonja vissza a 121/2018. (IX.27.) Lkt határozatát, és a 21-04552-1-004-01-04 MEKH kóddal rendelkező 65. sorszámú szennyvízelvezető és -tisztító víziközmű rendszerre vonatkozó megbízást vonja vissza.

Szedlák Attila polgármester

Megkérdezem, van - e kérdés, hozzászólás a napirendi pontra vonatkozólag?

Miután nincs kérdés, hozzászólás, ezért kérem Önöket, kézfeltartással jelezze, aki egyetért az előterjesztés elfogadásával.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**76/2019. (V.28.) Lkt. határozata**

Litér Község Önkormányzata Képviselő-testülete 2019. május 28-i ülésén megtárgyalta „65. sorszámú Litér szennyvízelvezető és -tisztító víziközmű vagyon vagyonértékelése” tárgyú előterjesztést, és az alábbi határozatot hozta:

1. A víziközmű-szolgáltatásról szóló 2011. évi CCIX. törvény 78.§ (1) bekezdése szerinti kötelezettség teljesítését a Képviselő-testület szem előtt tartja.
2. Tudomásul veszi az Nemzeti Fejlesztési Program Iroda és a Bakonykarszt Zrt tájékoztatását, hogy a KEHOP-2.4.0-17-2017-00002 azonosító számú projekt keretében a KEHOP eredményeként megvalósuló fejlesztések esetében az érintett szennyvíz elvezetési agglomeráció minden települése tekintetében a közigazgatási határain belül található már meglévő üzemelő, valamint a KEHOP keretében megvalósuló víziközmű-projektek eredményeként létrejövő víziközmű-vagyonelemeireelkészítésre kerül a közművagyon-értékelési szakvélemény.
3. Jelen határozat 2. pontjában foglaltak végett hatályon kívül helyezi a 121/2018. (IX.27.) Lkt határozatát.
4. Visszavonja a 21-04552-1-004-01-04 MEKH kóddal rendelkező 65. sorszámú Litér szennyvízelvezető és -tisztító víziközmű-rendszerre vonatkozó eredeti megbízást, meghatalmazást - a vagyonértékelő kiválasztására irányuló közbeszerzési eljárás lefolytatása tekintetében,
5. Eláll a kapcsolódó Együttműködési Megállapodástól.
6. Felhatalmazza a Polgármestert - az Önkormányzat nevében - a fenti döntés szerinti jognyilatkozatok megtételére.

Határidő: 2019. június 11.

Felelős: Szedlák Attila polgármester

**19.) Vegyes ügyek**

**Litér-Szentkirályszabadja kerékpáros út A/4 szakasz forgalom korlátozása**

*Előadó: Szedlák Attila polgármester*

Szedlák Attila polgármester

Litér Község Önkormányzata KDOP-2.1.1/D-12-2012-0014 azonosító számon kerékpárút kialakítása tárgyú projektet valósított meg 2015. évben, amelynek öt éves fenntartási időszaka 2021. május 31-én zárul. A projekt keretében Litér-Szentkirályszabadja települések között kialakított kerékpárút A/4 szakaszán a 2+300 – 2+800 km szelvény között a tervezett M8 keresztezése miatt végleges aszfalt borítás helyett csak úgynevezett felületi zárással valósult meg a burkolat kialakítás. Az elmúlt évek során a burkolat állapotában végbement állapotváltozások indokolttá teszik a biztonság érdekében egyenetlen úttest figyelmeztető táblák kihelyezését erre az 500 méteres szakaszra. Javaslom az úttestre a figyelmeztető táblák kihelyezését.

Van-e más javaslat? Miután nincs, kérem, kézfeltartással szavazzon a táblák kihelyezésével egyetért.

*A képviselő-testület 6 igen szavazattal egyetért.*

**Litér Község Önkormányzata Képviselő-testületének**

**77/2019. (V.28.) Lkt. határozata**

Litér Község Önkormányzata Képviselő-testülete testülete arról határozott, hogy a Litér-Szentkirályszabadja települések között kialakított kerékpárút A/4 szakaszán, a felületi zárással burkolt 500 m-es szakaszon egyenetlen úttest táblát helyez ki.

Képviselő-testület felhatalmazza a polgármestert a szükséges intézkedések megtételével.

Határidő: azonnal

Felelős: Szedlák Attila polgármester

A képviselő-testület több napirendi pontot nem tárgyalt, a polgármester a nyilvános ülést 20.00 órakor lezárta.

Szedlák Attila Bencze Éva

polgármester jegyző

Jegyzőkönyv hitelesítők:

Auerbach János Heffler Gáborné

képviselő képviselő